Last saved by: Gardošíková Eva

OKRESNÁ PROKURATÚRA SPIŠSKÁ NOVÁ VES 
Elektrárenská 1, 052 01 Spišská Nová Ves 1

Číslo: 3 Pv 133/15/8810-119	Spišská Nová Ves 03.01.2017 
EEČ: 2-68-3-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 156 odsek 1 Trestného zákona
prečin: výtržníctvo podľa § 364 odsek 1 písmeno a Trestného zákona
Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 156 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
-	prečin: výtržníctvo podľa § 364 odsek 1 písmeno a Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 9.7.2015, spisová značka 3 Pv 133/15/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 21.decembra 2014, v čase okolo 00.10 h, v Spišskej Novej Vsi, na križovatke ulíc Chrapčiakova a Duklianska, po predchádzajúcej spoločnej dohode s XXXXX, fyzicky napadli XXXXX takým spôsobom, že potom, čo ho zo zadu sotili, v dôsledku čoho XXXXX spadol na zem, ho opakovane udierali päsťami do oblasti hlavy a tváre, čím XXXXX spôsobili tržno-zmliaždenú ranu hornej pery, pomliaždenie hornej a dolnej pery, pomliaždenie tváre v oblasti ľavého obočia a čela a pomliaždenie v oblasti koreňa nosa s dobou liečenia a práceneschopnosti v trvaní 13 dní. 
Uznesením prokurátora Okresnej prokuratúry Spišská Nová Ves zo dňa 9.7.2015, spisová značka 3 Pv 133/15/8810, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Prokurátorka Okresnej prokuratúry Spišská Nová Ves uznesením  sp. zn. 3Pv 133/15/8810 zo dňa 09.07.2015 podľa § 216 ods. 1 písm. a/,b/,c/ Tr. poriadku podmienečne zastavila trestné stíhanie vedené proti  obv. XXXXX pre prečin ublíženia na zdraví podľa § 156 ods. 1  Trestného  zákona v spolupáchateľstve podľa § 20 Trestného zákona na tom skutkovom základe, že dňa 21.decembra 2014, v čase okolo 00.10 h, v Spišskej Novej Vsi, na križovatke ulíc Chrapčiakova a Duklianska, po predchádzajúcej spoločnej dohode s XXXXX, fyzicky napadli XXXXX takým spôsobom, že potom, čo ho zo zadu sotili, v dôsledku čoho XXXXX spadol na zem, ho opakovane udierali päsťami do oblasti hlavy a tváre, čím XXXXX spôsobili tržno-zmliaždenú ranu hornej pery, pomliaždenie hornej a dolnej pery, pomliaždenie tváre v oblasti ľavého obočia a čela a pomliaždenie v oblasti koreňa nosa s dobou liečenia a práceneschopnosti v trvaní 13 dní. 

Podľa § 216 ods. 2 Tr. poriadku obvinenému bola určená skúšobná doba v trvaní 12 /dvanástich/  mesiacov. 

Uznesenie o podmienečnom zastavení trestného stíhania obvineného XXXXX nadobudlo právoplatnosť dňa 02.10.2015  a skúšobná doba uplynula dňa 02.10.2016. 

Zo správ z Odboru kriminálnej polície v Spišskej Novej Vsi, z  Okresného úradu v Spišskej Novej Vsi, lustráciou na Okresnej prokuratúre Spišská Nová Ves, ako aj z odpisu z registra trestov bolo zistené, že  obvinený XXXXX sa v skúšobnej dobe od 02.10.2015 do 02.10.2016  nedopustil  žiadnej   trestnej   činnosti a ani  inej  protispoločenskej  činnosti,  ktorá  by odôvodňovala pokračovať v trestnom stíhaní.  

Podľa § 217 ods. 1 Trestného poriadku, ak obvinený  v priebehu skúšobnej doby viedol riadny život,  splnil  povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom na to, že obvinený splnil  podmienky pre  rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka